b'\n_START_ARTICLE_\nBoca Grande (Venezuela)\n_START_SECTION_\nZemljopisne karakteristike\n_START_PARAGRAPH_\nBoca Grande se nalazi na krajnjem jugoistoku te velike delte u Venezueli na obali Atlantika, pored granice sa Gvajanom. Na istok se prote\xc5\xbee sve do Rta Barima (Punta Barima) gdje se nalazi svjetionik._NEWLINE_Boca Grande je glavni plovni put prema Orinocu preko rukavca Rio Grande. Ona se prema unutra\xc5\xa1njosti ra\xc4\x8dva u brojne kanale, od kojih su dva ve\xc4\x87a kojima je mogu\xc4\x87e ploviti. Zaljev je prepun niskih pje\xc5\xa1\xc4\x8danih naplavina, i zbog tog opasan za plovidbu, zbog mogu\xc4\x87eg nasukavanja. Boca Grande je plitka sa dnom pokrivenim mekim sivim blatom._NEWLINE_Sezonski porast voda Orinoca i njegovih pritoka po\xc4\x8dinje odmah nakon proljetnog ekvinocija, i dosti\xc5\xbee svoj maksimum u srpnju i kolovozu. Najni\xc5\xbea razina voda je od sredine studenog do travnja.'